Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr.\_\_\_/\_\_

din \_\_\_\_\_\_ 2023

Cu privire la aprobarea Regulamentului privind

stabilirea indemnizației lunare pentru personalul din cadrul

Primăriei or. Căușeni

În conformitate cu Regulamentul – cadru cu privire la stabilirea indemnizației lunare pentru personalul din cadrul autorităților administrației publice locale aprobat prin Hotărârea Guvernului Republicii Moldova nr. 308 din 24 mai 2023,

în temeiul art. 3 (1), 7, 10 (1), 14 (1), (2), lit. m), 20 (5), 40 (5), (8) din Legea privind administrația publică locală nr. 436 – XVI din 28.12.2006, Consiliul orășenesc Căușeni, **DECIDE:**

1. Se aprobă Regulamentul privind stabilirea indemnizației lunare pentru personalul din cadrul Primăriei or. Căușeni, conform anexei parte integrantă a prezentei decizii.

2. Prezenta decizie poate fi contestată, conform prevederilor art. 19, 164 (1), 165 (1), 166 din Codul administrativ al Republicii Moldova cu cerere prealabilă, în termen de 30 de zile de la data comunicării, la Consiliul orășenesc Căușeni cu sediul pe adresa: or. Căușeni, str. M. Radu, 3

În cazul dezacordului cu răspunsul la cererea prealabilă poate fi contestată, în termen de 30 zile de la data comunicării, în judecătoria Căușeni, sediul central, pe adresa: or. Căușeni, str. Ștefan cel Mare și Sfânt, nr. 86.

3. Prezenta decizie se comunică:

* Dlui Anatolie Donțu, primarul orașului Căușeni;

- Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a Primăriei orașului Căușeni și includerii în Registrul de stat al actelor locale.

PREȘEDINTELE SECRETARUL CONSILIULUI

ȘEDINȚEI ORĂȘENESC

Ala Cucoș -Chiseliță

Primar Anatolie Donțu

Secretarul Consiliului Orășenesc Cucoș - Chiseliță Ala

Specialist principal Anatolie Focșa

Anexă

la decizia Consiliului Orășenesc Căușeni

Nr. \_\_\_ din \_\_\_\_\_\_\_\_\_\_\_\_2023

Regulamentul

privind stabilirea indemnizației lunare pentru personalul din cadrul Primăriei or. Căușeni

1. **DISPOZIȚII GENERALE**

1. Prezentul Regulament reglementează modul, criteriile și condițiile de stabilire a indemnizației lunare pentru personalul din cadrul Primăriei or. Căușeni încadrat în conformitate cu statele de personal avizate de către Cancelaria de Stat, precum și personalul cu funcții de demnitate publică (primar și viceprimari).

2. În sesnul prezentului Regulament, următoarele noțiuni semnifică:

*capacitate administrativă* – ansamblu de resurse materiale, instituționale, umane și financiare de care dispune unitatea administrativ – teritorială (UAT) Căușeni, necesare pentru gestionarea și realizarea eficientă a competențelor ce îi revin potrivit cadruluii normativ;

*capacitate administrativă adecvată* – situație în care volumul cheltuielilor administrative a UAT Căușeni nu depășește 50% din suma totală a veniturilor proprii de la impozitele și taxele de stat;

*cheltuieli administrative* – cheltuieli efectuate pentru întreținerea aparatului Primăriei or. Căușeni, stabilite în baza metodologiei aprobate de ministerul Finanțelor în coordonare cu Cancelaria de Stat;

*venituri proprii* - venituri a bugetului orășenesc Căușeni formate din impozite, taxe și alte plăți care se încasează direct și integral la bugetul orașului conform Codului fiscal al Republicii Moldova nr. 1163/1997 și altor acte normative;

*defalcări de la impozitele și taxele de stat* – venituri ce reprezintă cote procentuale de defalcări de la impozitele și taxele de stat încasate la bigetul orășenesc conform prevederilor Legii nr. 397/2003 privind finanțele publice locale;

*indemnizație lunară –* recompensă bănească impozabilă, alta decțt salariul achitat angajatului din cadrul aparatului primăriei, inclusiv personalului cu funcții de demnitate publică, în baza actului administrativ al primarului or. Căușeni.

*timp efectiv lucrat* – perioadă în care angajatul execută nemijlocit obligațiile sale de serviciu, inlusiv timpul în care acesta, la inițiativa angajatorului, s – a aflat îndeplasare sau la cursuri de instruire;

*beneficiarii indemnizației lunare* – personal al primăriei or. Căușeni încadrat în conformitate cu statele de personal avizate de către Cancelaria de Stat, inclusiv persoanele cu funcții de demnitate publică;

*indice de referință –* cotă maximă din salariul de bază a indemnizației lunare aprobată de către Consiliul orășenesc Căușeni și corelată la nivelul capazității administrative adecvate, dar care nu poate depăși 40% din salariul de bază.

1. **CRITERIILE Și CONDIȚIILE DE STABILIRE A INDEMNIZAȘIEI LUNARE**

3. Indicele de referință al indemnizației lunare se stabilește în funcție de nivelul capacității administrative adecvate a primăriei orașului Căușeni.

Cotele maxime ale indemnizației lunare (indici de referință) din salariul de bază, corelate cu nivelul capacității administrative adecvate se stabilesc anual de către Consiliul orășenesc Căușeni și se prezintă în tabelul de mai jos:

|  |  |
| --- | --- |
| Capacitatea administrativă adecvată a UAT Căușeni | Cota maximă a indemnizației lunare (indicia de referință) |
| mai puțin de 20% | 40% |
| 20% - 30% | 30|% |
| 30% - 40% | 20% |
| 40% - 50% | 10% |

**Notă.** Capacitatea administrativă se calculează după formula:

Cad. = Ax100%

\_\_\_\_\_\_\_\_\_\_\_\_\_\_\_\_\_\_

B

Unde:

A – reprezintă cheltuielile administrative;

B – veniturile proprii și defalcările de la impozitele și taxele de stat.

4. Indicii de referință al indemnizației se stabilesc, anual, prin decizia Consiliului orășenesc Căușeni odată cu aprobarea bugetului orășenesc și nu pot depăși mărimile maxime din salariul de bază prevăzute la pct. 3.

5. Cota maximă a indemnizației lunare nu poate depăși 40% din salariul de bază.

6. Mărimea concretă a indemnizației lunare în valoare absolută (lei) pentru fiecare angajat, inclusiv pentru persoanele cu funcții de demnitate publică, se fixează în actul administrativ (dispoziție) al primarului or. Căușeni în baza indicelui de referință stabilit prin decizia Consiliului orășenesc Căușeni conform pct. 4.

7. Mijloacele financiare destinate achitării indemnizației lunare vor fi alocate din bugetul orășenesc prin decizia Consiliului orășenesc Căușeni odată cu aprobarea bugetului orășenesc.

8. Stabilirea și plata indemnizației lunare în baza capacității administrative adecvate reprezintă un drept pentru primarul or. Căușeni.

1. **MODUL DE ACORDARE ȘI DE CALCUL AL INDEMNIZAȚIEI LUNARE**

9. De indemnizații lunare pot beneficia personalul primăriei or. Căușeni încadrat în conformitate cu statul de personal avizat de Cancelaria de Stat, inclusiv persoanele cu funcții de demnitate publică.

10. Plata indemnizației se acordă lunar pentru zilele efectiv lucrate, într – un an calendaristic, concomitent cu salariul.

11. Pentru persoanele ale căror raporturi de muncă/de serviciu, au fost suspendate sau încetate, după caz, indemnizația lunară se calculează din salariul de bază stabilit angajatului, în funcție de timpul efectuv lucrat.

12. La determinarea cuantumului indemnizației lunare nu se include în timpul efectiv lucrat următoarele perioade:

- validitatea sancțiunii disciplinare;

- concediul de odihnă anual;

- concediul de studii;

- concediul fără plată;

- perioada de suspendare a contractului individual de muncă specificată în art. 76, 77, cu excepția lit. e1) și art. 78 din Codul Muncii al Republicii Moldova nr. 154/2003:

- perioada de suspendare a raporturilor de serviciu specificate în art. 52, 53 și 54 din Legea nr. 158/2008 cu privire la funcția publică și statutul funcționarului public și perioada de suspendare a mandatului de către persoana cu funcție de demnitate publică specificată în art. 21 din Legea nr. 199/2010 cu privire la statutul persoanelor cu funcție de demnitate publică;

13. Pentru personalul din cadrul Primăriei or. Căușeni indemnizația lunară se acordă ținând cont de salariul de bază pentru funcția ocupată.

14. În cazul în care angajatul, în afară de funcția de bază, mai activează prin cumul în aceeași unitate bugetară sau în altă unitate în temeiul unui contract individual de muncă distinct, acesta va beneficia de indemnizație lunară doar pentru funcția de bază.

15. Angajații ale căror contracte individuale de muncă au încetat pe parcursul lunii de gestiune în condițiile art. 83, lit. a), f) și i), art. 821, art. 85, art. 86, alin 1, lit. b), c), u) și y1) din Codul Muncii al Republicii Moldova nr. 154/2003, ale căror raporturi de serviciu au încetat în condițiile art. 62 – 65 din Legea nr. 158/2008 cu privire la funcția publică și statutul funcționarului public și ale căror mandate au încetat în condițiile art. 22 din Legea nr. 199/2010 cu privire la statutul persoanelor cu funcție de demnitate publică, beneficiază de indemnizație lunară pentru timpul efectiv lucrat până la data încetării contractului individual de muncă , încetării raporturilor de serviciu și încetării mandatului.

16. În cazul transferului angajatului la o altă unitate bugetară, conform art. 86, alin. 1, lit. u) din Codul Muncii al Republicii Moldova nr. 154/2003 și altor prevederi similare prevăzute în Legea nr. 158/2008 cu privire la funcția publică și statutul funcționarului public, indemnizația lunară se calculează separat, în funcție de timpul efectiv lucrat în fiecare unitate bugetară.

17. În cazul concedierii din motivul încetării contractului individual de muncă în temeiul art. 82 și art. 86, alin. (1) din Codul Muncii al Republicii Moldova nr. 154/2003 sau al prevederilor similare din Legea nr. 158/2008 cu privire la funcția publică și statutul funcționarului public, indemnizația lunară nu se plătește angajaților respectivi,

18. În cazul detașării/delegării, angajatul beneficiază de indemnizația lunară în unitatea bugetară în care/din care a fost detașat/delegate, proporțional timpului efectiv lucrat în unitățile respective.

19. În cazul în care unitatea bugetară în care este detașat angajatul se află în imposibilitate de plată, obligația achitării indemnizației lunare îi revine primăriei or. Căușeni care a dispus detașarea, cu drept de regres împotriva unității în care a fost detașat salariatul din cadrul primăriei or. Căușeni.

1. **MONITORIZAREA ȘI RĂSPUNDEREA**

20. Responsabilitatea pentru modul de stabilire a indicilor de referință și acordare a indemnizației lunare beneficicarilor revine primarului or. Căușeni.

21. Primarul orașului Căușeni va raporta anual Consiliului orășenesc Căușeni modul de valorificare a sumei alocate pentru achitarea indemnizației lunare.

22. Încălcările și abaterile în procesul utilizării alocațiilor bugetare destinate plății indemnizației lunare atrag după sine răspunderea disciplinară/contravențională/penală prevăzută în cadrul normative în vigoare.